

 **GRADSKO VIJEĆE**

KLASA: 402-09/16-01/02 ***P R I J E D L O G***

URBROJ: 2186/18-02/1-16-2

U Ludbregu, 26. kolovoza 2016. godine

 Temeljem članka 33. Statuta Grada Ludbrega („Službeni vjesnik Varaždinske županije“ br. 23/09, 17/13 i 40/13 – *pročišćeni tekst*), Gradsko vijeće Grada Ludbrega, na 25. sjednici održanoj 26. kolovoza 2016. godine, donosi

**O D L U K U**

**o davanju suglasnosti za provedbu ulaganja na području jedinice lokalne samouprave Grada Ludbreg u naselju Ludbreg za projekt „Nerazvrstana cesta NC-1-021“**

Članak 1.

Gradsko vijeće Grada Ludbrega daje suglasnost korisniku: Grad Ludbreg, Ludbreg, Trg Svetog Trojstva 14, OIB: 84947290034, za provedbu ulaganja u projekt pod nazivom „Nerazvrstana cesta NC-1-021“ koji je detaljno opisan u prilogu 1. „Ulaganje u nerazvrstanu cestu u naselju Ludbreg“.

Prilog 1. „Ulaganje u nerazvrstanu cestu u naselju Ludbreg“ je sastavni dio predmetne Odluke.

Članak 2.

Prilog 1. „Ulaganje u nerazvrstanu cestu u naselju Ludbreg**“** sastoji se od slijedećih sadržaja:

* Naziva projekta i naziva korisnika za kojeg se izdaje Odluka
* Kratkog opisa projekta
* Opisa društvene opravdanosti projekta i opisa krajnjih korisnika
* Opisa financijskog kapaciteta korisnika s prikazom izvora sredstava i analize troškova za provedbu projekta
* Opisa ljudskih kapaciteta korisnika za provedbu projekta
* Opisa načina održavanja i upravljanja projektom
* Opisa usklađenosti projekta sa strateškim razvojnim programom Grada Ludbrega
* Opisa usklađenosti projekta sa razvojnom strategijom lokalne akcijske grupe, Lag IZVOR

Članak 3.

Utvrđuje se da naselje Ludbreg sukladno prema zadnjem popisu stanovništva ima 3.603 stanovnika.

Članak 4.

Projekt se planira implementirati na području 1 (jednog) naselja, tj. Ludbrega.

Članak 5.

Korisnik posjeduje svu potrebnu projektno-tehničku dokumentaciju i potrebne dozvole/akte za provedbu 1 (jednog) projekta „Nerazvrstana cesta NC-1-021“. Potrebna dokumentacija glasi na korisnika, tj. na Grad Ludbreg.

Članak 6.

Projekt će biti implementiran u 1 (jednoj) fazi u vremenskom razdoblju od 24 mjeseca.

Članak 7.

U slučaju dobivanja Odluke o prihvatljivosti, sklapanja Ugovora o financiranju s odgovornim formalno pravnim tijelom te dobivanja Odluke o dodjeli sredstava, korisnik Grad Ludbreg osigurat će da će ulaganje biti u funkciji i/ili spremno za upotrebu najkasnije do podnošenja konačnog Zahtjeva za isplatu.

Članak 8.

U slučaju dobivanja Odluke o prihvatljivosti, sklapanja Ugovora o financiranju s odgovornim formalno pravnim tijelom te dobivanja Odluke o dodjeli sredstava, korisnik Grad Ludbreg osigurat će da je ulaganje u funkciji, održavano i pod upravljanjem korisnika najmanje 5 godina od dana konačne isplate sredstava.

Članak 9.

Projekt i nastali rezultati po projektu namijenjeni su javnoj upotrebi i korištenju i bit će javno dostupni različitim pojedincima, društvenim i interesnim skupinama.

Članak 10.

Projekt je usmjeren na sve društvene skupine, djecu, mlade, osobe srednje dobi, osobe starije dobi, tj. na sve stanovnike Grada Ludbrega te šire okolice. Projekt je usmjeren na podizanje kvalitete života lokalnog stanovništva kroz stvaranje nove dodane vrijednosti u lokalnoj zajednici, a što je razvidno iz Priloga 1. „Ulaganje u nerazvrstanu cestu u naselju Ludbreg“ pod stavkom:

* *Opisa društvene opravdanosti projekta te opis krajnjih korisnika*

Članak 11.

Projekt „Nerazvrstana cesta NC-1-021“ usklađen je sa strateškim razvojnim programom Grada Ludbrega te lokalnom razvojnom strategijom LAG-a Izvor, a što je razvidno iz Priloga 1. „Ulaganje u nerazvrstanu cestu u naselju Ludbreg“ pod stavkama:

* *Opisa usklađenosti projekta sa strateškim razvojnim programom Grada Ludbrega*
* *Opisa usklađenosti projekta sa razvojnom strategijom lokalne akcijske grupe, LAG Izvor*

Članak 12.

Sukladno naprijed navedenim člancima, Gradsko vijeće Grada Ludbrega jest suglasno da se projekt „Nerazvrstana cesta NC-1-021“, provede na području naselja Ludbreg. Također prihvaća sudjelovanje Grada Ludbrega u sufinanciranju projekta u preostalom potrebnom iznosu koji će se utvrditi po donošenju Odluke o dodjeli sredstava od strane Agencije za plaćanje u poljoprivredi, ribarstvu i ruralnom razvoju kojom se utvrđuju prihvatljivi troškovi i najviši iznos javne potpore, a po donošenju Odluke o prihvatljivosti i Ugovora o financiranju temeljem objavljenog natječaja u okviru Provedbe mjere 7, podmjere 7.4. Programa ruralnog razvoja Republike Hrvatske 2014.-2020. godine, tipa operacije 7.4.1. *Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu*.

Članak 13.

Korisnik projekta Grad Ludbreg će vlastita potrebna sredstva za realizaciju projekta, a visina kojih će biti poznata po donošenju Odluke o dodjeli sredstava od strane odgovornog formalno pravnog tijela, osigurati u Proračunu Grada Ludbrega, čime će se zatvoriti financijska konstrukcija projekta.

Članak 14.

U ime korisnika Izjavu o dostupnosti ulaganja i javnom korištenju rezultata/projekta različitih interesnih skupina i pojedinaca potpisuje gradonačelnik Grada Ludbrega, a što Gradsko vijeće ovom Odlukom potvrđuje.

Tekst Izjave (Prilog 2.) iz stavka 1. ovog članka je sastavni dio ove Odluke.

Članak 15.

Korisnik Grad Ludbreg osigurao je adekvatne ljudske kapacitete potrebne za pravovremenu i efektivnu implementaciju projektnih aktivnosti, što je razvidno iz Priloga 1. „Ulaganje u nerazvrstanu cestu u naselju Ludbreg**“** pod stavkom:

* *Opis ljudskih kapaciteta korisnika za provedbu projekta*

Članak 16.

Gradsko vijeće Grada Ludbrega ovom Odlukom potvrđuje da je projekt „Nerazvrstana cesta NC-1-021“ od posebnog interesa za lokalno stanovništvo.

Članak 17.

Ova Odluka stupa na snagu prvog dana od dana objave u „Službenom vjesniku Varaždinske županije“.

 Predsjednica Gradskog vijeća:

 Renata Potočnik

OBRAZLOŽENJE ODLUKE

**o davanju suglasnosti za provedbu ulaganja na području jedinice lokalne samouprave Grada Ludbreg u naselju Ludbreg za projekt „Nerazvrstana cesta NC-1-021“**

**Objašnjenje referentnog strateškog okvira**

Predložena Odluka izrađena je u skladu sa Pravilnikom o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020., NN 71/2016., podmjerom 7.2. „Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije“, tip operacije 7.2.2. „Ulaganja u građenje nerazvrstanih cesta“.

**Prihvatljivi projekti/operacije**

U okvirima navedenog strateškog dokumenta, za tip operacije 7.2.2. „*Ulaganja u građenje nerazvrstanih cesta“* prihvatljivo ulaganje je građenje 1 nerazvrstane ceste.

**Objašnjenje prihvatljivih korisnika projekta**

Sukladno postavljenim uvjetima, nositelji projekta mogu biti jedinice lokalne samouprave.

Isti nositelj projekta može prijaviti najviše jedan Zahtjev za potporu unutar jednog tipa operacije.

**Obrazloženje zadane financijske konstrukcije**

Sredstva potpore osiguravaju se iz proračuna Europske unije i državnog proračuna Republike Hrvatske, od čega Europska unija sudjeluje s 85% udjela, a Republika Hrvatska s 15% udjela. Intenzitet javne potpore po projektu/operaciji za tip operacije 7.2.2. iznosi **do 100 %** od ukupnih prihvatljivih troškova.

 **Projekt „Nerazvrstana cesta NC-1-021“**

Navedeni projekt je usmjeren na sve društvene skupine, djecu, mlade, osobe srednje dobi, osobe starije dobi, tj. na sve stanovnike Grada Ludbrega te šire okolice. Projekt je usmjeren na podizanje kvalitete života lokalnog stanovništva kroz stvaranje nove dodane vrijednosti u lokalnoj zajednici.

Projekt **„Nerazvrstana cesta NC-1-021“** provest će se na područja naselja Ludbreg, u vremenskom razdoblju od 24 mjeseca. Korisnik Grad Ludbreg posjeduje svu potrebnu projektno-tehničku dokumentaciju i potrebne dozvole/akte za provedbu projekta za građenje 1 nerazvrstane ceste NC-1-021 (Ulica Miroslava Krleže, Kratka ulica i Ulica Kardinala Franje Kuharića).

Na temelju članka 16., stavka 13. Pravilnika o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020., NN 71/2016., korisnik tj. Grad Ludbreg je dužan uz Zahtjev za potporu priložiti Odluku predstavničkog tijela jedinice lokalne samouprave o suglasnosti za provedbu ulaganja na području jedinice lokalne samouprave, stoga se predlaže Gradskom vijeću usvajanje ove Odluke u predloženom tekstu.